Naised Köögis (kuvatõmmis videost "Sõjapäevik")
#000000
Eurovisiooni lauluvõistlus on selleks aastaks läbi ja näis, kus see järgmisel aastal toimub – kas Ukrainas või mujal, kuid MuusikaPlaneedi iganädalases edetabelis kerkis nüüd esikohale Vene-Ukraina sõjast rääkiv lugu “Sõjapäevik”, mida esitab palavalt armastatud kollektiiv Naised Köögis.
#000001
“Sõjapäevik” asub meie pingereas neljandat nädalat, aga liidriks hääletati see 15. aprillil avaldatud laul esmakordselt. Ansambel Naised Köögis kirjutas loo ilmudes sotsiaalmeedias, et nad olid stuudios salvestamas oma neljandat albumit “Tulehoidja”, kui äkki sündis ka päevakajaline lugu “Sõjapäevik”. “Kogunesime mikrofoni ümber ja laulsime seto ja ukraina viisijuppe vaheldades loo sisse,” märkis ansambel. Muide, meie tabelist leiab ka teise sõjateemalise loo – kaheksandaks platseerus Mari Jürjensi esitatud “Põgeniku unelaul”.
#000002
Teisele positsioonile maandus kollektiivi Lonitseera singel “Nikolai”, mis on pärit pundi 26. mail ilmuvalt debüütplaadilt “Tapeet”. Albumi valmimist saab toetada Hooandja lehe kaudu. “”Nikolai” pöördub 20. sajandi esimesel poolel Tartus tegutsenud kunstniku Nikolai Triigi poole lonitseeralikult muhedas võtmes,” on jutustanud loo autor ja laulja Kaisa Kuslapuu. “Tema pintslid ei valetanud – ta oli kindlasti möödunud sajandi üks tähtsamaid kunstnikke, kelle looming tõi siinses kunstis kaasa murrangu. Laul heidab mängleva pilgu tema argiellu ning segab sinna sisse viiteid tänapäevast.”
#000003
Kolmas koht kuulub uustulnukale – VivaLaVita hoogsale loole “Olen naine ja nii on hea”, mille viisi autor on Artur Hasanov ja sõnad kirjutas Anne Loho. Taagepera lossis filmitud muusikavideo tegi Andri Eiert.
#000004
Nagu tavaks, pääsevad edasi vaid esiviisikusse hääletatud laulud. Neile asuvad konkurentsi pakkuma viis uut tulijat:
#000010